Evanjelický kostol (Košice)

Evanjelický kostol v Košiciach je klasicistický evanjelický kostol. Nachádza sa na Mlynskej ulici v Košiciach. História Bol postavený v rokoch 1804 – 1816 na základe projektu Johanna Georga Kitzlinga, dvorného architekta z Viedne, pre nemeckých a slovenských evanjelikov augsburského vyznania. Počas stavby kostola sa k ním pripojili maďarskí evanjelici, ktorí kúpili kostolné zvony. Architektúra Evanjelický kostol v Košiciach je centrálna stavba. Po stranách sú umiestnené typické chóry. Zaujímavé sú kupola oválneho pôdorysu s iluzívnou maľbou kaziet s rozetami, presvetlená laternou a hlavný oltár so stĺpovou architektúrou. Do interiéru bol prenesený aj drevený kríž z roku 1735, ktorý pochádza z cintorína pri zaniknutých drevených kostoloch. Jednomanuálový organ značny Rieger z Krnova pochádza z roku 1904. Ku kostolu sa pripája farský úrad a zborový dom, ktoré boli pôvodne evanjelickou školou. Nad vchodom je nápis v latinčine SOLI DEO GLORIA (Jedine Bohu sláva). Oltár Na hlavnom stĺpovom klasicistickom oltári je umiestnený oltárny obraz, ktorý je dielom Jozefa Czauczika a Jána Müllera. Galéria Referencie Iné projekty Commons ponúka multimediálne súbory na tému Evanjelický kostol (Košice) Externé odkazy Cirkevný zbor ECAV Košice Mlynská